Bloomberg greinir frá því að lofslagsaðgerðarsinninn Greta Thunberg og 15 aðrir aðgerðarsinnar krefjast þess „ að Noregur og Kanada hætti allri olíuframleiðslu þar sem slík framleiðsla ógni réttindum barna hvar sem er í heiminum “ . Í bréfi til forsætisráðherra Noregs og Kanada segjast aðgerðarsinnarnir vera leiðtogar alþjóðlegrar hreyfingar gegn loftslagsvá á jörðunni og hafa sér till fulltingis löfgfræðistofuna Hausfeld LLP sem bendir á réttindi barna skv. skilmálum Sameinuðu þjóðanna . Í bréfinu til Ernu Solberg , forsætisráðherra Noregs segir : „ Noregur verður að sýna börnum ábyrgð hvar sem er og sýna að stór útflutningsframleiðindi jarðefniseldneytis geti hætt við slíka mengun og vísað veginn fyrir aðra sem háðir eru jarðefniseldsneyti . “ Noregur er stærsti olíuframleiðandi Vestur-Evrópu og nýlega uppgötvaðist nýtt stórt olíusvæði í Norðursjó sem kallast Johan Sverdrup og talið er að geti gefið af sér olíu næstu 50 árin nema að loftslagssinnum takist að stöðva þá vinnslu . Kanada ræður yfir þriðju stærstu olíuauðlindum heims og framleiddi meira ár 2018 en Írak sem er næst stærsti olíuframleiðandi OPEC . Nýlega skrifaði Greta Thunberg grein í Project Syndicate ( sem er fjármagnað af Open Society í eigu George Soros ) og fullyrðir í greininni að „ Loftslagsváin fjallar ekki bara um umhverfið . Það ríkir kreppa í mannréttinda - og réttlætismálum og varðandi stjórnmálaviljann , sem sköpuð hefur verið af kúgunarkerfi nýlenduvelda og rasískri karlmannskúgun . Þetta þurfum allt að rífa niður “ . Ríkir neyðarástand á bráðamóttöku Landspítalans ?